b'\n_START_ARTICLE_\nCliff Pennington\n_START_SECTION_\nUniverzitetna kariera\n_START_PARAGRAPH_\nPennington je obiskoval univerzo Texas A&M University, kjer je igral za ekipo Aggies.\n_START_SECTION_\nPoklicna kariera\n_START_PARAGRAPH_\nPennington je bil s strani ekipe iz Oaklanda izbran v 1. krogu nabora lige MLB leta 2005._NEWLINE_V ligo MLB je bil prvi\xc4\x8d vpoklican 31. julija 2008 iz Sacramenta na stopnji Triple-A in \xc5\xa1e istega dne prvi\xc4\x8d nastopil in v \xc5\xa1tirih odbijalskih nastopih odbil dva udarca v polje._NEWLINE_Po spomladanskem uigravanju leta 2009 se je vrnil v Sacramento._NEWLINE_31. julija 2009 je bil Pennington vpoklican nazaj v Oakland. Svoj prvi doma\xc4\x8di tek je odbil 5. avgusta na tekmi proti ekipi Texas Rangers. Sezono 2009 je zaklju\xc4\x8dil s \xc5\xa1tirimi doma\xc4\x8dimi teki, 21 teki, poslanimi domov in odbijalskim povpre\xc4\x8djem 0,249._NEWLINE_Sezono 2010 je za\xc4\x8del v za\xc4\x8detni postavi in jo kon\xc4\x8dal s 6 doma\xc4\x8dimi teki in 46 teki, poslanimi domov._NEWLINE_Naslednjo sezono je za\xc4\x8del bolj slabo in v prvih 10 tekmah odbijal s povpre\xc4\x8djem 0,160. 1. avgusta je med tekmo proti ekipi Seattle Mariners moral zapustiti igri\xc5\xa1\xc4\x8de, saj je imel te\xc5\xbeave s premikanjem obraznih mi\xc5\xa1ic in o\xc4\x8di. Istega dne je bila postavljena diagnoza: polovico obraza je imel paralizirano. Kljub temu, da lahko ta te\xc5\xbeava traja ve\xc4\x8d dni, tednov, ali celo mesecev, je Pennington izpustil le dve tekmi.'